Majapait
Majapait iku sawijining praja kang tau ana ing Tanah Jawa. Praja iki wiwit dibangun taun 1293 Masèhi ing Jawa Wétan. Karajan iki nguasani mèh kabèh Pulo Jawa, Madura, Bali, lan laladan liyané ing Nusantara. Majapait iki karajan gedhé pungkasan kang nganut agama Hindhu-Buda ing Nusantara. Pusat karajan iki ana ing laladan kang saiki kalebu Kacamatan Trowulan, Majakerta.

Sajarah 
Taun 1292 Singasari dikuwasani keturunan kraton Kediri yaiku Jayakatwang. Salah sawijining keturunan Singasari, Raden Wijaya, sumingkir menyang Pulo Madura. Ing pulo iku, Wijaya olèh pramayoga déning kang baureksa Madura, yaiku Aria Wiraraja, supaya éthok-éthok ngabdi karo Jayakatwang.

Jayakatwang nampa Wijaya lan kanugrahan lemah ing tlatah Tarik kang isih awujud alas. Tarik iki dadi cikal bakal kraton Majapait. Ing pungkasan taun 1293, Wijaya migunakaké prajurit Kubilai Khan kang arep nyerang Singasari (Kertanagara), gabungané prajurit Cina karo Wijaya iki bisa ngalahaké Jayakatwang kang déning prajurit Cina dikira Kertanagara. Raden Wijaya uga ngalahaké prajurit Kubilai Khan wektu acara pista kamenangan musuh Jayakatwang.

Raja-raja 
 Raden Wijaya 1293 - 1309
 Jayanagara 1309 - 1328
 Bhre Kahuripan 1328 - 1350
 Hayam Wuruk 1350 - 1389
 Wikramawardhana 1389 - 1429
 Suhita 1429 - 1447
 Kertawijaya utawa Brawijaya I 1447 - 1451
 Rajasawardhana utawa Brawijaya II 1451 - 1453
 Purwawisesa utawa Girishawardhana utawa Brawijaya III 1456 - 1466
 Pandanalas utawa Suraprabhawa utawa Brawijaya IV 1466 - 1968
 Bhre Kertabhumi utawa Brawijaya V 1468 - 1478
 Girindrawardhana utawa Brawijaya VI 1478 - 1498

Sumber sajarah 
 Pararaton - Sajatiné kitab iki nyeritaake Ken Arok ning uga ana cathetan kebentu'e Majapait.
 Kakawin Nagarakretagama
 Prasasti
 Cathetan sajarah saka Cinten

Majapait ambruk 

Pratélan karajan ing Nusantara
Majapait